Suchinthana/ta-wikipedia huggingface dataset:
ஏமூர் பகவதி கோயில்

ஏமூர் பகவதி கோயில் அல்லது கைப்பதி அம்பலம் (Emoor Bhagavathy Temple அல்லது Hemambika Temple) என்பது தென்னிந்தியாவிலுள்ள, கேரள மாநிலத்தில், பாலக்காடு மாவட்டத்தில் உள்ள  ஒரு இந்து கோவிலாகும். இது பாலக்காடு நகரத்திலிருந்து 8 கி.மீ., தொலைவில் ஒலவக்கோடு சந்திர்ரக்கு அருகே கல்லேக்களங்ஙராவில் அமைந்துள்ளது.

இந்த பகவதி பற்றி செவிவழியாக நிலவும் கதை உள்ளது. அதன்படி இந்த பகவதியை வேண்டி தவம்புரிந்த துறவியின் வேண்டுகோளை ஏற்று அவருக்கு நேரடியாக காட்சியளிக்க பகவதி சம்மத்தித்தாலும், அப்போது அங்கு அவரைத்தவிர வேறு யாரும் இருக்கக்கூடாது என்று நிபந்தனை விதித்தாளாம். அதனை அவரும் ஒப்புக்கொள்ள அம்மன் உருகொண்டு கண் திறந்து பார்த்தபோது, சுறிலும் ஏராளமானவர்கள் இருந்துள்ளனர். உடனே அம்மன் பூமிக்கடியில் மறைந்து தன் கைகளை மட்டும் காட்டினாளாம். இதனால் இங்கு அம்மனின் கைமட்டும் வழிபாட்டுக்குரியதாக உள்ளது.  காலையில் அம்மனை கலைமகளாக எண்ணி வழிபடுவதும், மதியம் அலைமகளாக எண்ணி வழிபடுவதும், மாலையில் துர்கையாக எண்ணி வழிபடுவதும் இங்கு வழக்கம். 

இத்தலத்தில் மலையாள நாட்காட்டியின்படி கும்பம் (மாசி) மாதம் வரும் சிவராத்திரி விழா சிறப்பாக கொண்டாடப்படுகிறது. இவ்விழாக் காலத்தில் கேரள மரபு நிகழ்சிகளான  ஓட்டந்துள்ளல், சாக்கியர்கூத்து, கதகளி, கழச்ச சீவேலி உள்ளிட்ட பல்வேறு கலைநிகழ்ச்சிகள் நடத்தப்படுகின்றன. இதே போல் மீனம் (பங்குனி) மாதத்தில் வரும் அம்மன் நிறுவப்பட்ட நாளில் (பிரதிஷ்டா தினம்) லட்சார்ச்சனையும், கன்னி (புரட்டாசி) மாதத்தில் வரும் நவராத்திரி திருநாட்களில் சிறப்பு வழிபாடுகளும் செய்யப்படுகின்றன. விருச்சிகம் (கார்த்திகை) மாதம் ‘தாரிகா வதம்’ நிகழ்வு சிறப்பாகக் நடக்கிறது.

மேற்கோள்கள் 

பாலக்காடு மாவட்டத்திலுள்ள பகவதி அம்மன் கோயில்கள்
பெயர் சந்தியா தொழில் தாசி

பெயர் சந்தியா தொழில் தாசி என்பது 2006 ஆண்டு இந்தி மொழியில் சிங்காரி என்ற பெயரில் வெளிவந்து பிற்காலத்தில் தமிழில் மொழிபெயர்த்து வெளியிடப்பட்டது. இப்படத்தின் இயக்குநர் கல்பனா லக்சுமி. இப்படத்தில் முக்கிய கதாபாத்திரத்தில் மிதுன் சக்கரவர்த்தியும், சுஷ்மிதா சென்னும் நடித்தார்கள்.

திரைக்கதை
இந்துமத கோட்பாட்டின்படி உருவாக்கப்பட்டு காளி கோவிலை நிர்வாகம் செய்யும் மடாதிபதியான பூபன் (மிதுன் சக்கரவர்த்தி) பகலில் பூசை முடிந்த பின் அப்பகுதியில் நடந்துவரும் பால்வினை தொழில் செய்யும் இடத்திற்கு வருவதும் அங்கு வருமையின் காரணமாக தனது பெண் குழந்தையுடன் இருக்கும் பெண்ணான சந்தியா (சுஷ்மிதா சென்) என்பவளுடன் தவறான உறவில் ஈடுபடுவதுடம் அப்பெண்ணின் மகளையும் இதேபோல் தாசியாக மாற்றப்போவதாக கொடுமைப்படுத்துகிறார். இதன் காரணமாக மடாதிபதியின் மேல் கோபங்கொள்ளும் அப்பெண் வெகுண்டெழுகிறாள். பின்னர் மடாதிபதியை அழித்து அப்பகுதி மக்களை காப்பாத்துகிறாள்.

மேற்கோள்கள்

மேலும் பார்க்க
 

2006 இந்தித் திரைப்படங்கள்
இந்திய இந்தித் திரைப்படங்கள்
அப்ரிசலஸ்

அப்ரிசலசு (Afrixalus), பேரினத்தைச் சார்ந்த தவளைகள், வாழை தவளைகள், ஊசிமுனைத் நாணல் தவளைகள், பூனைக் கண் நாணல் தவளைகள், அல்லது இலை மடிப்பு தவளைகள் என்று அழைக்கப்படுகின்றன. இவை கைப்பர்ஒலிடே தவளை குடும்பத்தினை சார்ந்தவையாகும். இவை சகாரா கீழமை ஆப்பிரிக்காவில் காணப்படுகின்றன. இவை தண்ணீருக்கு மேலே உள்ள தாவரங்களில் முட்டைகளை இடுகின்றன. பெரும்பாலும் பாதுகாப்பிற்காக இம்முட்டைகளைச் சுற்றி இலைகளை மடித்துவைக்கின்றன. இச்செயல் மூலம் இத்தவளைகள் “இலை மடிப்பு தவளைகள்" எனப்பொதுப்பெயர் பெற்றன.

சிற்றினங்கள் 
அப்ரிசலசு பேரினத்தின் கீழ் பின்வரும் சிற்றினங்கள் அங்கீகரிக்கப்பட்டுள்ளன::
{{columns-list|colwidth=25em|
 அப்ரிசலசு குவாட்ரிவிட்டேடசு' Pickersgill, 2007
 அப்ரிசலசு ஆரியசு Pickersgill, 1984
 அப்ரிசலசு பிராக்கினெமிசு (Boulenger, 1896)
 அப்ரிசலசு கிளர்க்கெய் Largen, 1974
 அப்ரிசலசு குரோட்டலசு Pickersgill, 1984
 அப்ரிசலசு தெலிகேடசு Pickersgill, 1984
 அப்ரிசலசு டார்சாலிசு (Peters, 1875)
 அப்ரிசலசு டார்சிமேகுலேடசு (Ahl, 1930)
 அப்ரிசலசு என்செட்டிகோலா Largen, 1974
 அப்ரிசலசு ஈகுவோடோரியலசு (Laurent, 1941)
 அப்ரிசலசு போர்னாசினி (Bianconi, 1849)
 அப்ரிசலசு புளுவோவிட்டேடசு (Cope, 1861)
 அப்ரிசலசு நிசுனே (Loveridge, 1954)
 அப்ரிசலசு லேக்டியசு Perret, 1976
 அப்ரிசலசு லேவிசு (Ahl, 1930)
 அப்ரிசலசு லுகோசுடிக்டசு Laurent, 1950
 அப்ரிசலசு லிண்டோல்மி (Andersson, 1907)
 அப்ரிசலசு மானெங்குபென்சிசு Amiet, 2009
 அப்ரிசலசு மோரேய் Dubois, 1986
 அப்ரிசலசு நைஜீரியென்சிசு Schiøtz, 1963
 அப்ரிசலசு ஓரோபிலசு (Laurent, 1947)
 அப்ரிசலசு ஓசோரியோ (Ferreira, 1906)
 அப்ரிசலசு பாராடோர்சாலிசு Perret, 1960
 அப்ரிசலசு குவாட்ரிவிட்டேடசு (Werner, 1908)
 அப்ரிசலசு ஷ்னைடெரி (Boettger, 1889)
 அப்ரிசலசு செப்டென்ட்ரியோனலிசு Schiøtz, 1974
 அப்ரிசலசு இசுபினிப்ரான்சு (Cope, 1862)
 அப்ரிசலசு இசுடுல்மன்னி (Pfeffer, 1893)
 அப்ரிசலசு சில்வாடிகசு Schiøtz, 1974
 அப்ரிசலசு உலுகுருயென்சிசு (Barbour and Loveridge, 1928)
 அப்ரிசலசு உபேம்பே (Laurent, 1941)
 அப்ரிசலசு விபெகென்சிசு Schiøtz, 1967
 அப்ரிசலசு விட்டிகர் (Peters, 1876)
 அப்ரிசலசு வீடோல்சி (Mertens, 1938)
 அப்ரிசலசு விட்டேய் (Laurent, 1941)
}}

நீர் நில வாழ்வன இணையம் 31 வகையான சிற்றினங்களைப் பட்டியலிட்டுள்ளது. இதில் அப்ரிசலஸ் "குவாட்ரிவிட்டடஸ்" ஐக் கொண்டிருக்கவில்லை. மேலும் அப்ரிசலஸ் பிராச்சிக்னெமிஸ்'' ஓர் முழுமையான இனமாக அங்கீகரிக்கப்படவில்லை.

மேற்கோள்கள் 

தவளைகள்
நீர்நில வாழ்வனப் பேரினங்கள்
டான்சர் (திரைப்படம்)

டான்சர் என்பது 2005 ஆம் ஆண்டு இந்திய தமிழ் நாடகத் திரைப்படமாகும். இப்படத்தை கே.ஆர் இன்ஃபோடெயின்மென்ட் பிரைவேட் லிமிடெட் கீழ் யோகேஷ் கே.ஆர் தயாரித்தார். இந்த திரைப்படம் 12 ஜனவரி 2005 அன்று வெளியிடப்பட்டது.

நடிகர்கள் 

 குட்டியாக குட்டி
 ராபர்ட்யாக அருண்
 கனிகா திவ்யாவாக
 சின்னி ஜெயந்த்
 காக்கா ராதாகிருஷ்ணன்
 மணிவண்ணன்
 டெல்லி கணேஷ்
 வாசு விக்ரம்
 டி.பி.கஜேந்திரன்
 மீராகிருஷ்ணன்
 சுவாமிநாதன்
 குட்டியின் நண்பராக மாஸ்டர் உதயராஜ்

தயாரிப்பு 

 ஒரு கால் ஊனமுற்ற நடனக் கலைஞரான குட்டி ஒரு மேடை நிகழ்ச்சியில் நடனமாடுவதைக் கண்ட குட்டி ஒரு மேடை நிகழ்ச்சியில் நடனமாடுவதைக் கண்ட கேயார்  இவரை நாயகனாக கொண்டு ஒரு படத்தை இயக்க ஆர்வம் கொண்டார்..  குட்டி 2007 இல் ஒரு நடன நிகழ்ச்சியின்போது படிக்கட்டுகளில் இருந்து கீழே விழுந்து இறந்தார்..

இசை 

படத்திற்கான இசையை பிரவீண் மணியும், பாடல் வரிகளை பா. விஜய் மற்றும் நா. முத்துக்குமார் எழுதினர்.

 "டான்சர்" - கார்த்திக் , சுரேஷ் பீட்டர்ஸ்
 "ஜிங்குலு ஜிங்கேல்" - ரஃபி, சுசித்ரா
 "கோத்தவரங்க" - மாதங்கி, கோபால்
 "இரைவா" - எஸ்.பி.பாலசுப்ரமணியம்
 "சோனத்து" - சீனிவாஸ்

வரவேற்பு 

இந்தியா கிளிட்ஸ், "கீயர் திரைப்படத்தில் ஒரு செய்தியை எடுத்திருந்தாலும், வணிக ரீதியான கூறுகளை சரியான கலவையில் சேர்ப்பதன் மூலம் அவர் திரைப்படத்தை சுவாரஸ்யமாக்கியுள்ளார்" என்று கூறியது.

சான்றுகள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
மங்களா

மங்களா ( Mangala) எனப்படுவோர் இந்திய மாநிலமான ஆந்திரப் பிரதேசத்திலும்,  தமிழகத்திலும் வாழுகின்ற ஓர் இனக்குழுவினர் ஆவார்.
 இச்சமூகத்தினர் தெலுங்கு மொழியை தாய்மொழியாகக் கொண்டோராவர். இச்சமூகத்தினரின் நாவிதர் சமூகத்தின் உட்பிரிவினராக உள்ளனர். விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்த இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்கள் கிராமப்புற மருத்துவர்களாகவும் ,  ஒப்பனைத் தொழில் செய்பவர்களாகவும் இருந்து வருகின்றனர்.

மேற்கோள்கள் 

தெலுங்குச் சமூகங்கள்
சாதிகள்
ராசித் பீபீசான்

அகமத் ராசித் பீபீசான் (Ahmed Rashid Beebeejaun) (மொரிசியசு அரசாங்கத்தில் உயரிய கௌரவ விருது பெற்றவர்)  (1935 திசம்பர் 22 அன்று பிறந்தார்) இவர் ஓர் மொரிசியசு முன்னாள் துணைப் பிரதமராகவும் , மொரிசியசின் பொது பயன்பாட்டு அமைச்சராகவும் 2008 முதல் இருந்து வருகிறார். 2004 ஆம் ஆண்டு முதல் மொரிசியசு தொழிலாளர் கட்சியின் துணைத் தலைவராக இருந்து வருகிறார். இவர் மொரிசியசு நாட்டின் அடுத்த பிரதமர் பதவியை வகித்த அதிக வாய்ப்புள்ள நபர் ஆவார். 2005 ஆம் ஆண்டு பொதுத் தேர்தலில் வெற்றி பெற்ற பின்னர் இவர் நவீன் ராம்கூலம் மூலம் துணைப் பிரதமராக நியமிக்கப்பட்டார்.

இவர் ரிவியர் டு ரெம்பார்ட் என்ற இடத்தில் பிறந்தார். இவர் அரசியலில் நுழைவதற்கு முன்பு நாட்டில் மருத்துவராக பணியாற்றினார். 2007 ஆம் ஆண்டில் இவருக்கு நாட்டின் அதிபரான அனெரூட் செகநாத் மூலம் இந்தியப் பெருங்கடலின் முக்கிய நட்சத்திரம் என்ற பதவிக்கு உயர்த்தப்பட்டார்.

இவர் பர்மிங்காம் பல்கலைக்கழகத்தில் மருத்துவத்தில் பட்டம் பெற்றவர். மேலும் பேரரசின் மருத்துக் கல்லூரியின் சக உறுப்பினராக உள்ளார்.

2011 ஆம் ஆண்டில் பர்மிங்காம் பல்கலைக்கழகத்தால் இவருக்கு ஒரு கௌரவ விருது வழங்கப்பட்டது.

குறிப்புகள் 

வாழும் நபர்கள்
1935 பிறப்புகள்
மொரிசியசின் தேசிய சட்டமன்ற உறுப்பினர்கள்
திரைப்படம் மற்றும் தொலைக்காட்சி கல்லூரி (இந்தியா)

புனே திரைப்படக் கல்லூரி (Film and Television Institute of India (FTII) இந்திய அரசின் தகவல் மற்றும் ஒளிபரப்பு அமைச்சகத்தின் கீழ் புது தில்லியில் 1960-இல் துவக்கப்பட்டு, 1961-ஆண்டு முதல் திரைபடப் பயிற்சி வழங்கி வருகிறது. 
 1974-இல் இத்திரைப்படக் கல்லூரியை புனே நகரத்திற்கு மாற்றப்பட்டது.

இந்த திரைப்படம் மற்றும் தொலைக்காட்சி கல்லூரி, பன்னாட்டு திரைப்படம் மற்றும் தொலைக்காட்சி பயிற்சி நிறுவனங்களின் மையமாக (International Liaison Centre of Schools of Cinema and Television) விளங்குகிறது.

இந்தியத் திரைப்படம் மற்றும் தொலைக்காட்சி பயிற்சி நிறுவனத்தின் ஒரு அலகு, அருணாச்சலப் பிரதேச மாநிலத்தில் நிறுவப்பட்டுள்ளது. 2011-ஆம் ஆண்டு முதல் இத்திரைப்படக் கல்லூரி பட்டங்கள் வழங்கும் தொழில்நுட்ப தன்னாட்சிக் கல்வி நிலையமாக தரம் உயர்த்தப்பட்டது.

படிப்புகள்
இத்திரைப்படக் கல்லூரி திரைப்பட இயக்கம், படத்தொகுப்பு, ஒளிப்பதிவு மற்றும் ஒலிப்பதிவு துறைகளில் மூன்றாண்டு முதுநிலை பட்டயப் படிப்புகளும்; நடிப்பு மற்றும் கலை இயக்குநர் பயிற்சியில் இரண்டு ஆண்டு பட்டயப் பயிற்சி படிப்புகளும்; கணினி வரைகலை மற்றும் அனிமேஷன் படிப்புகளில்  ஒன்னறை ஆண்டு பட்டயப் படிப்புகளும் வழங்குகிறது. திரைப்பட திரைக்கதை எழுதும் பயிற்சிக்கு ஓராண்டு சான்றிதழ் படிப்பும் பயிற்றுவிக்கப்படுகிறது. மேலும் திரைபட இயக்குநர், மின்னியல் ஒளிப்பதிவு, வீடியோ படத்தொகுப்பு மற்றும் ஒலிப்பதிவு பயிற்சிக்கு ஓரான்டு பட்டமேற்படிப்பு சான்றிதழ் வழங்குகிறது.

புகழ்பெற்ற பேரராசிரியர்கள்
 டேவிட் லீன்
 இஸ்திவான் கால்
 மணி கவுல் 
 ரித்விக் காடக்
 சத்யஜித் ராய்
 டாம் ஆல்டர்

புகழ்பெற்ற முன்னாள் மாணவர்கள்
 அடூர் கோபாலகிருஷ்ணன்
 பாலு மகேந்திரா
 செய பாதுரி பச்சன்
 சந்தோஷ் சிவன்
 முக்கேஷ் கண்ணா
ஜி. முரளி 
நித்யா மேனன் 
ஓம் பூரி
ரெசுல் பூக்குட்டி
சபனா ஆசுமி

மேற்கோள்கள்

வெளி இணைப்புகள்

 புனே திரைப்படக் கல்லூரியின் இணையதளம்
 an Informal Space for FTIIans

இந்தியத் திரைப்படப் பயிற்சி நிலையங்கள்
இந்திய அரசு அமைப்புகள்
திரைப்படம் மற்றும் தொலைக்காட்சி கல்லூரி (இந்தியா)
மகாராட்டிராவில் கல்வி
தகவல் மற்றும் ஒளிபரப்பு அமைச்சகம்
தமிழ்நாடு மார்க்சிய லெனினியக் கட்சி

தமிழ்நாடு மார்க்சிய லெனினிய கட்சி தமிழ்நாட்டின்  அரசியல் கட்சிகளில் ஒன்றாகும். டிசம்பர் 12 1992 அன்று கார்முகில் தலைமையில்  தொடங்கப்பட்ட  அரசியல் கட்சியாகும்.
நீண்ட காலமாக தேர்தல் நடவடிக்கையில் யாரையும் ஆதரிக்கவும் இல்லை
. தேர்தலில் பங்கேற்கவும் இல்லை. ஆனால் 2019 நாடாளுமன்ற தேர்தலில் திமுக தலைமையில் உருவான கூட்டணியை ஆதரித்து. 
இக்கட்சியின் சித்தாந்த தலைவராக தோழர் கார்முகில் உள்ளார். 
தோழர் கார்முகில் 7-5-1969 ஆண்டு பாவலரேறு பெருஞ்சிதிரனார், தமிழக விடுதலைப் படை ஒன்றை அமைக்கும் நோக்கில் கூட்டப்பட்ட நிகழ்வில் இரத்தக் கையழுத்து இட்டதாக பெருஞ்சித்திரனாரின் வாழ்க்கை குறிப்புகள் தெரிவிக்கின்றன. இதுவே தோழர் கார்முகில் அரசியல் வாழ்வு தொடக்கமாக கருதப்படுகிறது. இக்கட்சியின் முக்கிய வெளிப்படை அமைப்பு புரட்சிகர இளைஞர் முன்னணி ஆகும். 1977 இறுதியில் கார்முகில் மாநில அமைப்புக் குழு(தமிழ் நாடு, இ.பொ.க.(மா-லெ)) வில் இணைந்தார். 1981 ஆண்டு மாநில அமைப்புக்  குழுவில் பிளவு ஏற்பட்டு தமிழ் நாடு அமைப்புக் குழு தோன்றியது. தமிழ் நாடு அமைப்புக் குழுவின் அரசியலுக்கு  முதன்மையான பங்களிப்புச் செய்தவர் தோழர் ராகவன்.  தோழர் ராகவனும்    வேறு  மூன்று தோழர்களும் இணைந்து தமிழ் நாடு அமைப்புக் குழுவைத் தோற்றுவித்தனர். அவர்களில் ஒருவராக கார்முகில் இருந்தார். பிறகு  அதன் செயலராகவும்ஆனார்.. பிறகு ராகவனும் பிற தோழர்களும் தமிழ்நாடு அமைப்புக் குழுவிலிருந்து வெளியேறிய பிறகு கார்முகில் தமிழ் நாடு அமைப்புக் குழுவின் அரசியலைக் கைவிட்டு, தமிழ்நாடு மார்க்சிய லெனினியக் கட்சி எனப் பெயரை மாற்றிக் கொண்டார்.  இவ்வாறு  இவ்வமைப்பு உருவாக்கப்பட்டது. இதன் செயல்கள் தமிழ் தமிழ் நாடு என்றுள்ளது. இதன் திட்டம் தமிழகத்தில் சோசலிச கம்யூனிச வாழ்வை ஏற்படுத்துவதாகும். இவ்வமைப்பு 2012ல் நமது கட்சி என்ற புத்தகத்தை வெளியிட்டுள்ளது. இப் புத்தகம் காரல்மார்க்ஸ் தொடங்கி வைத்த முதல் அகிலத்தின் கருத்துகளில் தொடங்கி இக்கட்சியின் நிலைபாடுகள் வரை தொடர்ச்சியாக விளக்குகிறது. 
இது இந்திய அரசியல் சட்டத்தின்படி பதிவு செய்யாத ஓர் அரசியல் அமைப்பு கமுக்க அமைப்பு.

மேற்கோள்கள் 

இந்திய அரசியல் கட்சிகள்
மீன் வள்ளம் அருவி

மீன் வல்லம் அருவி (Meenvallam Waterfalls) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள அருவி ஆகும். தே. நெ. 213 இல் உள்ள பாலக்காடு – மனர்காடு பாதையில் உள்ள துப்புநாடு சந்திப்பில் இருந்து காடுகளுக்குள் 8 கி.மீ. தொலைவில் இந்த அருவி உள்ளது. 

மூன்று மெகா வாட் திறன் கொண்ட ஒரு சிறிய நீர் மின் ஆற்றல் திட்டத்தை மீன்வல்லத்தில் பாலக்காடு மாவட்டப் பஞ்சாயத்தால் கட்டப்பட்டுள்ளது. அருவியும் அதைச் சுற்றியுள்ள பகுதியும் பாலக்காடு வனப் பிரிவில் உள்ள ஒலவக்கோடு மலைத்தொடரின் துடிக்கோட் வான சம்ரக்ஷண சமிதியால் பாதுகாக்கப்பட்டு பராமரிக்கப் படுகின்றன. அருவியைச் சுற்றியுள்ள காடுகள் அமைதிப்பள்ளத்தாக்கு தேசியப் பூங்காவின் விரிவாக்கமாகும். இந்த அருவி பாலக்காட்டில் இருந்து 34 கி.மீ. தொலைவிலும், மன்னர்க்காட்டில் இருந்து 26 கி.மீ. தொலைவிலும் அமைந்துள்ளது.

குறிப்புகள் 

பாலக்காடு மாவட்டத்திலுள்ள அருவிகள்
பாலக்காடு மாவட்டத்திலுள்ள சுற்றுலாத் தலங்கள்
கொண்டா காப்பு

கொண்டா காப்பு  (Konda Kapu) என்பவர்கள் தொல்மூத்த பழங்குடியினராவர். இவர்கள் ஆந்திரப் பிரதேசம்,  தமிழ்நாடு மற்றும் தெலங்காணா போன்ற பகுதியில் வாழுகிறார்கள். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்தவர்கள். இவர்கள் தெலுங்கு மொழியைப் பேசுகிறார்கள்.இந்தியாவில் 1981 ஆம் ஆண்டு எடுக்கப்பட்ட மக்கள்தொகை கணக்கெடுப்பின்படி, இவர்கள் 28033 பேர்  ஆந்திராவிலும், 1524 பேர்  தமிழ்நாட்டின்  மலைப் பகுதிகளில் வாழுவதாக கூறப்படுகிறது.கொண்டா காப்பு சமூகத்தை சேர்த்தவர்கள் ஸ்ரீகாகுளம், விசாகப்பட்டினம் , விஜயநகரம்   
மாவட்டங்களில் அடர்த்தியாக வசிக்கின்றனர். இவர்கள் மலைகளின் காவலர்கள் என்று அழைக்கப்படுகின்றனர். இச்சமூகத்தினர் எழுத்தறிவு 18.48% ஆகும்.

மேற்கோள்கள் 

திராவிடர்
பழங்குடிகள்
இந்தியப் பழங்குடிகள்
சாபர் அகமத் நிசாமி

சாபர் அகமத் நிசாமி (Zafar Ahmad Nizami, 25 நவம்பர் 1939 —  23 ஏப்ரல் 2009) ஓர் இந்திய எழுத்தாளர், கவிஞர், நூலாசிரியர் ஆவார். இவர் ஜாமியா மில்லியா இஸ்லாமிய பல்கலைக்கழகத்தில் அரசறிவியல் பேராசிரியராக 30 வருடங்கள் பணி செய்தார். மேலும் மெமாரன்-இ-ஜாமியா, இந்துஸ்தான் கே சந்த் சியாசி ரஹ்னுமா, மௌலானா ஆசாத் கி கஹானி மற்றும் தாரிக்-இ-ஹிந்த்: அஹ்-இ-ஜதீத் ஆகிய புத்தங்களை எழுதியுள்ளார்.

வாழ்க்கைச் சுருக்கம் 
நிசாமி 1933, நவம்பர் 25 அன்று இராஜஸ்தானின் பிரதாப்கர் என்ற இடத்தில் பிறந்தார். இவர் உஜ்ஜைனில் உள்ள விக்ரம் பல்கலைகழகத்தில் ஆங்கில மொழியில் முதுகலைப் பட்டமும் (1959), அரசறிவியலில் முதுகலைப் பட்டமும் (161) பெற்றுள்ளார். இவர் ஜோரா, ரத்லம், சேஹோர், தடியா கல்லூரிகளில் விரிவுரையாளராக பணி செய்தார். பிறகு ஜாமியா மில்லியா இஸ்லாமிய பல்கலைகழகத்தில் அரசறிவியலில் துறையில் பேராசிரியராக பணி செய்தார். பின்பு அந்த துறையின் தலைவராக பொறுப்பேற்றார். 

மேலும் இவர் டெல்லியில் உள்ள குறிக்கோள் படிப்புக்கான ஆய்வு மையத்தின் இயக்குனராகவும் பணி செய்துள்ளார்.2001 ஆம் ஆண்டு ஜாமியா மில்லியா பல்கலைக்கழகத்தில் இருந்து ஓய்வுப் பெற்றார். 2009 ஆம் ஆண்டு ஏப்ரல் 23 அன்று டெல்லியில் இறந்தார்.

இலக்கியப் படைப்புகள் 
நிசாமியின் படைப்புகள் பின்வருமாறு:   

 மெமரோன்-இ-ஜாமியா (உருது) - ( ஜாமியா மில்லியா இஸ்லாமியாவின் நிறுவனர்கள்). 
 இந்துஸ்தான் கே சந்த் சியாசி ரஹ்னுமா 
 மவுலானா ஆசாத் கி கஹானி 
 தராக்-இ-ஹிந்த்: அஹத்-இ-ஜாதீத் 
 நவீன இந்தியாவின் பில்டர்கள் : ஹக்கீம் அஜ்மல் கான் 
 டாக்டர் ஜாகிர் உசேன்: ஒரு சித்திர வாழ்க்கை வரலாறு 
 கல்மி காக் 
 ஆசாதி-இ-ஹிந்த் கி ஜடோஜாத் மை முசல்மனோ கா கிர்தார் (தொகுதி 1) 
 ஜமாத்-இ-இஸ்லாமி: பிரிவினைவாதத்தின் முன்னோடி

மரபு 
பின்வரும் ஆராய்ச்சி ஆய்வுகள் நிசாமியால் வழிநடத்தப்படுகின்றன: 

 வெகுஜன மக்களை அணிதிரட்டலின் காந்திய நுட்பம்  - மதன் மோகன் வர்மாவால்.  
 இஸ்லாமிய இராஜதந்திரம் - முகமது அலி நசீர் ஹோமூத்.  
 சுமன் சவுத்ரி எழுதிய ஆசியான் எண்ணிக்கையுடன் இந்தியாவின் அரசியல் மற்றும் பொருளாதார ஒத்துழைப்பு பற்றிய ஆய்வு .

குறிப்புகள் 

2009 இறப்புகள்
1933 பிறப்புகள்
இந்திய முஸ்லிம்கள்
பொன். சிவபாலன்

பொன். சிவபாலன் (1952 – 11 செப்டம்பர் 1998) இலங்கைத் தமிழ் அரசியல்வாதியும், யாழ்ப்பாண மாநகர முன்னாள் முதல்வரும் ஆவார்.

சிவபாலன் தமிழர் விடுதலைக் கூட்டணியின் சார்பில் யாழ்ப்பாண மாநகரசபை உறுப்பினராகத் தேர்ந்தெடுக்கப்பட்டவர். யாழ்ப்பாண முதல்வராக இருந்த சரோஜினி யோகேஸ்வரன் 1998 மே 17 இல் விடுதலைப் புலிகளால் படுகொலை செய்யப்பட்டதை அடுத்து பொன். சிவபாலன் யாழ்ப்பாண முதல்வரானார். 1998 செப்டம்பர் 11 இல் யாழ்ப்பாண மாநகர சபையில் இடம்பெற்ற கிளைமோர் குண்டுவெடிப்பில் பொன் சிவபாலன் கொல்லப்பட்டார். இவருடன் இலங்கைத் தரைப்படையின் யாழ்ப்பாண நகரத் தளபதி சுசாந்த மெண்டிஸ், மற்றும் கப்டன் இராமநாயக்க, யாழ்ப்பாண நகரின் மூத்த காவல்துறை அதிகாரி சந்திரா பெரேரா உட்பட ஆறு இராணுவ, காவல்துறை அதிகாரிகளும், ஐந்து பொது மக்களும் கொல்லப்பட்டனர். இத்தாக்குதலை விடுதலைப் புலிகளே நடத்தினர் எனக் குற்றம் சாட்டப்பட்டது. சிவபாலனின் இறப்பிற்குப் பின்னர், முதல்வர் பதவி அதிகாரபூர்வமாகக் கலைக்கப்பட்டு அதன் நிருவாகம் நேரடியாக அரச அதிபரின் கீழ் கொண்டுவரப்பட்டது.

மேற்கோள்கள்

வெளி இணைப்புகள்
 Human Rights Watch report
 TamilNet coverage

1952 பிறப்புகள்
1998 இறப்புகள்
இலங்கைத் தமிழ் அரசியல்வாதிகள்
இலங்கையில் கொலை செய்யப்பட்ட அரசியல்வாதிகள்
யாழ்ப்பாண முதல்வர்கள்
மகபூப் சகீதி

மகபூப் சகீதி (2 பிப்ரவரி 1929 - 8 ஏப்ரல் 2006) ஓர் இந்திய அரசியல்வாதி. மேற்கு வங்கத்தின் கத்வா நாடாளுமன்ற தொகுதிக்கு 1996 முதல் தனது இறப்பு வரை நாடாளுமன்ற உறுப்பினராக இருந்தார்.

வாழ்க்கை வரலாறு 
மகபூப் 1929 ஆம் ஆண்டு பிப்ரவரி 2 அன்று மேற்கு வங்கம் சுரியில் பிறந்தார். இந்திய தேசிய இராணுவத்தில் இராணுவ வீரராக சேவையாற்றியவர். இவர் ஷாநவாஸ்கான் தலைமையில் பிரித்தானிய படைகளுக்கு எதிராக சண்டையிட்டார். இவர் மேற்கு வங்கத்தில் விவசாயிகளை ஒருங்கிணைக்கும் தலைவர்களில் மிக முக்கியமானவர். மேலும் இவர் இடதுசாரிகளின் கலாச்சார அமைப்பிலும், இந்திய மக்களின் நாடக அமைப்பிலும் தொடர்புடையவர்.

அரசியல் வாழ்க்கை 
மகபூப் மார்க்சிஸ்ட் கம்யுனிஸ்ட் கட்சியை சேர்ந்தவர். மேற்கு வங்கத்தின் பாடர் சட்டமன்ற தொகுதியின் சட்டமன்ற உறுப்பினராக 1991 முதல் 1996 வரை இருந்தார். இந்த காலகட்டத்தில் மகபூப் விலங்குகள் வள மேம்பாட்டு, சிறுபான்மையினர் விவகாரம், ஹஜ் மற்றும் வக்பு ஆகிய துறையின் அமைச்சராக இருந்தார். பிறகு 1996 முதல் கத்வா தொகுதியில் நாடாளுமன்ற உறுப்பினராக இருந்தார். நாடாளுமன்ற உறுப்பினராக இருந்தபோது நாடாளுமன்றத்தின் பல்வேறு குழுவில் அங்கம் வகித்தார்.

மேற்கு வங்காள அரசியல்வாதிகள்
வில்லவர்

வில்லவர் (Villavar) பண்டைய இந்தியாவின் தெற்குப் பகுதியான தமிழகத்தில் வசித்து வந்த வேட்டைக்காரர்கள் வில்லவர் என அழைக்கப்பட்டனர். வில்லவர் என்ற சொல் வில் ( ஆயுதம் ) என்ற தமிழ்ச் சொல்லிலிருந்து உருவானது. வில்லவர்கள் பெரும்பாலும் மலையடிவாரங்களிலும் காடுகளிலும் வாழ்ந்தனர். .  சேர மன்னர்கள் வில்லவன் என்ற தலைப்பு பெயரைப் பயன்படுத்தினர்.  பிற்கால சேர வம்சத்தின் நிறுவனர் குலசேகரர்  தன்னை "வில்லவர் கோன்", வில்லவர்களின் மன்னன் என்று அழைத்துக் கொண்டார். .

பதிற்றுப்பத்து நூலில் கூறப்பட்டுள்ள சேர மன்னர்களின் வாழ்வியல் முறை மற்றும் தாய் வழி மரபை ஈழவர்,தீயர்,இல்லத்தார் ,இல்லத்துப்பிள்ளை,பில்லவா,ஈடிகா என்ற பெயர் கொண்ட சமுதாயத்தில் பின்பற்றுகின்றனர் இவர்கள் தங்களை சேர வில்லவர் வம்சத்தினராக கருதுகின்றனர்..

இவர்கள் அனைவரும் தங்களின் குருவாக ஸ்ரீ நாராயண குருவை பின்பற்றுகின்றனர்...

மேற்கோள்கள் 

திராவிடர்
சேலம் இரும்பு ஆலை

சேலம் இரும்பு ஆலை (Salem Steel Plant) இந்திய நடுவன் அரசின் இந்தியா உருக்கு ஆணையம் (செயில்), சேலம் இரும்பு ஆலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும். இங்கு துருவேறா எஃகு தயாரிக்கப்படுகிறது இது சேலம் மாவட்டத்தில் கஞ்சமலை அடிவாரத்தில் சேலம் - பெங்களூர் தேசிய நெடுஞ்சாலை 44 இல் அமைந்துள்ளது. இந்த ஆலை அதன் குளிர் உருட்டல் ஆலையில் ஆண்டுக்கு 70,000 டன் மற்றும் சூடான உருட்டல் ஆலையில் ஆண்டுக்கு 3,64,000 டன் கொள்ளளவு உற்பத்தி செய்யும் அளவோடு நிறுவப்பட்டுள்ளது.

வரலாறு 
15 மே 1972 அன்று இந்திய அரசு சேலத்தில்  மின்சாரம், துருப்பிடிக்காத லேசான எஃகு ஆகியவற்றின் எஃகு மற்றும் கீற்றுகளை உற்பத்தி செய்வதற்காக ஒரு எஃகு ஆலை அமைக்க இந்திய அரசு முடிவு செய்தது. அப்போதைய எஃகு மற்றும் சுரங்கத் துறை அமைச்சர் மோகன் குமாரமங்கலம் 13 சூன் 1972 அன்று இந்த கட்டுமானப் பணிகள் தொடங்கி வைக்கப்பட்டது. திட்டத்தின் முதல் கட்ட செலவு  

இது அந்த நேரத்தில் குளிர்ச்சியான புதிய தொழில்நுட்பத்தை இந்தியாவுக்குக் கொண்டு வந்தது.

சேலம் இரும்பு ஆலை பாரத மிகு மின் நிறுவனம் - திருச்சிராப்பள்ளி, எச்எம்டி, பாரத் எலெக்ட்ரானிக் - பெங்களூர் மற்றும் இந்திய தொலைபேசி நிறுவனத்திற்கும் எஃகு வழங்குகிறது. எஃகு எசுப்பானியா, ஐக்கிய இராச்சியம், யப்பான், செர்மனி மற்றும் சுவிட்சர்லாந்து உள்ளிட்ட 37 க்கும் மேற்பட்ட நாடுகளுக்கு ஏற்றுமதி செய்யப்படுகிறது. 1994-95 ஆம் ஆண்டில் சுமார் 41,500 டன்கள் 27 நாடுகளுக்கு ஏற்றுமதி செய்யப்படுகிறது.

சாதனைகள் 
குளிர் உருட்டல் ஆலைக்கு ஏப்ரல் 1993 இல் ISO 9002 சான்று கிடைத்தது. சூடான உருட்டல் ஆலை வளாகம் இரண்டு ஆண்டுகளுக்கு பின்னர் சான்றிதழ் பெற்றது. இது மாசு இல்லாத சூழலுக்காக ISO14001 சான்றிதழை 1999 இல் ஜெர்மன் RWTÜV இலிருந்து பெற்றது.

விருதுகள் 

 SAIL பெரும் நிறுவனம் விருது 1994-95 [ மேற்கோள் தேவை ] [ மேற்கோள் தேவை ]
 ஆண்டு பாதுகாப்பு விருதுகள் - எஃகு பாதுகாப்பு விருது விருது  
 இந்திய உலோகக் கழகத்தின் இரும்புப் பிரிவு - தேசிய நிலைத்தன்மை விருது 2007

மேற்கோள்கள் 

தமிழ்நாட்டுப் பொருளாதாரம்
சேலம்
1981 நிறுவனங்கள்
உருக்கு அமைச்சகம்
தலைவர், ஐக்கிய நாடுகள் பொதுச் சபை

ஐக்கிய நாடுகள் சபையின் பொதுச் சபையின் தலைவர் பொதுச் சபையின் உறுப்பினர்களால் ஆண்டுதோறும் தேர்ந்தெடுக்கப்படுவார்.

4 சூன் 2019 அன்று நைஜீரியாவின் திச்சானி முகம்மது-பாண்டே ஐ.நா பொதுச் சபையின் 74 வது அமர்வின் தலைவராக தேர்ந்தெடுக்கப்பட்டார். இவருக்கு முன்னால் மரியா பெர்னாண்டா எசுப்பினோசா தலைவராக இருந்தார்.

தேர்தல் 

தலைவர் பதவி ஆண்டுதோறும் ஐந்து புவியியல் குழுக்களுக்கு இடையே சுழற்ச்சி முறையில் தேர்ந்தெடுக்கப்படுவார்கள். ஆப்பிரிக்க நாடுகள், ஆசியா-பசிபிக், கிழக்கு ஐரோப்பிய, லத்தீன் அமெரிக்க மற்றும் கரீபியன், மற்றும் மேற்கு ஐரோப்பிய மற்றும் பிற நாடுகள்.

தலைவர்களின் பட்டியல்

மேற்கோள்கள் 

ஐக்கிய நாடுகள் சபை
ஐக்கிய நாடுகள் சபையின் தலைவர்கள்
குயின்

குயின் என்பது 2019 இந்திய வரலாற்று நாடக வலை தொலைக்காட்சித் தொடர். மறைந்த தமிழக முதல்வர் ஜெயலலிதாவின் வாழ்க்கையை அடிப்படையாகக் கொண்ட அனிதா சிவகுமாரன் எழுதிய நாவலை இது அடிப்படையாகக் கொண்டது. இந்தத் தொடரை கௌதம் மேனன் மற்றும் பிரசாத் முருகேசன் ஆகியோர் இயக்கியுள்ளனர். இதில் ரம்யா கிருஷ்ணன் நடித்துள்ளனர். 2020ல் இந்தத் தொடர் ஜீ தமிழில் ஒளிபரப்பானது.

கதை
இந்த முதல் பருவத்தில் சக்தி ஷேஷாத்ரியின் வாழ்க்கை மற்றும் பரிணாமத்தை சித்தரிக்கும் பதினொரு அத்தியாயங்கள் உள்ளன. இது அவரது குழந்தை பருவ நாட்களிலிருந்தும், சினிமா துறையில் அவர் நுழைந்ததன் பின்னணியில் இருந்தும், சினிமாவில் அவர் எல்லாவற்றையும் கற்றுக்கொண்ட விதம், சக்தி மற்றும் ஜி.எம்.ஆர் இடையேயான உறவு மற்றும் இறுதியாக அவரது அரசியல் நுழைவு ஆகியவற்றிலிருந்து தொடங்குகிறது.

நடிகர்கள்
 ரம்யா கிருஷ்ணன் - சக்தி சேஷாத்ரி (ஜெ.ஜெயலலிதா)
 அனிகா சுரேந்திரன் - மாணவி சக்தி சேஷாத்ரி (ஜெ.ஜெயலலிதா)
 அஞ்சனா ஜெயபிரகாஷ் - இளம் சக்தி சேஷாத்ரி (ஜெ.ஜெயலலிதா)
 இந்திரஜித் சுகுமாரன் - ஜி.எம்.ரவிச்சந்திரன் (ஜி.எம்.ஆர்) (எம்.ஜி.ராமச்சந்திரன்)
 வம்சி கிருஷ்ணா - சைதன்யா ரெட்டியாக (சோபன் பாபு)
 துளசி - ரங்கநாயக்கியாக, சக்தி சேசாத்ரியின் தாயார் (சந்தியா)
 சோனியா அகர்வால் - இளம் ரங்கநாயக்கியாக, சக்தி ஷேஷாத்ரியின் தாயார் (சந்தியா) 
 வனிதா கிருஷ்ணசந்திரன் - ஜனனி ரவிச்சந்திரன் (வி. என். ஜானகி இராமச்சந்திரன்) 
 கௌதம் மேனன் - ஸ்ரீதராக                         
விஜி சந்திரசேகர் -சூர்யகலா(வி.கே.சசிகலா)                   
  ஜி.மாரிமுத்து - தனராஜன் (ம. நடராசன்)

வெளியீடு
இந்திய ஆன்லைன் OTT இயங்குதளம், MX பிளேயர் இந்திய நடிகையும்,அரசியல்வாதியுமான ஜெயலலிதாவின் வாழ்க்கையைப் பற்றி ஒரு வலைத் தொலைக்காட்சித் தொடரை உருவாக்கும் திட்டங்களை அறிவித்து , அந்த கதாபாத்திரத்திற்கு சக்தி ஷேஷாத்ரி என்று பெயரிட்டு, ஆகஸ்ட் 2018 இல் இந்த திட்டத்தை இயக்குவதற்கு இயக்குநர் கௌதம் மேனன் மேனனுடன் கையெழுத்திட்டார்.

ஒரு அரசியல் பேரணியில் ரம்யா கிருஷ்ணனின் கதாபாத்திரம் பணியாளர்களை உரையாற்றும் ஒரு முதல் பார்வை சுவரொட்டி 2019 செப்டம்பர் தொடக்கத்தில் வெளியிடப்பட்டது. சுவரொட்டி வெளியானதைத் தொடர்ந்து, அரசியல்வாதியின் தனிப்பட்ட வாழ்க்கையைக் காட்டியதற்காக தயாரிப்பாளர்களுக்கு எதிராக அவதூறு வழக்குத் தாக்கல் செய்வதாக ஜெயலலிதாவின் மருமகன் தீபக் ஜெயக்குமார் அச்சுறுத்தினார்.

மேற்கோள்கள் 

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் காதல் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
கேசவானந்த பாரதி

சுவாமி கேசவானந்த பாரதி (Shri Kesavananda Bharati) (9 டிசம்பர் 1940 – 6 செப்டம்பர் 2020) இந்தியாவின் கேரளா மாநிலத்தின் காசர்கோடு மாவட்டத்தில் உள்ள எட்நீர் மடாதிபதியும், சமூக ஆர்வலரும் ஆவார்.

எட்நீர் மடத்திற்கு சொந்தமான விளைநிலங்களை கேரளா அரசு கையகப்படுத்தியதற்கு எதிரான வழக்கில், அரசியல் அமைப்புச் சட்டம் வழங்கிய தனிமனித சொத்துரிமைக்கு எதிராக செயல்பட்ட கேரளா அரசுக்கு எதிராக இந்திய உச்ச நீதிமன்றத்தில் சுவாமி கேசவாநந்த பாரதி வழக்கு தொடர்ந்தார். இந்த வழக்கில் அரசியல் அமைப்புச் சட்டம் வழங்கிய அடிப்படை உரிமைகளுக்கு எதிராக இந்திய நாடாளுமன்றமோ அல்லது சட்டமன்றங்களோ தலையிட உரிமை இல்லை என வரலாற்று முக்கியமான தீர்ப்பு வழங்கியது.

கேசவானந்த பாரதி சுவாமிகள் முதுமை நோய் காரணமாக மங்களூரு மருத்துவமனையில் தமது 79-வது வயதில் 6 செப்டம்பர் 2020 அன்று மறைந்தார்.

இதனையும் காண்க
  கேசவாநந்த பாரதி வழக்கு
 எட்நீர் மடம்

மேற்கோள்கள்

1940 பிறப்புகள்
2020 இறப்புகள்
சமூகச் செயற்பாட்டாளர்கள்
மடாதிபதிகள்
இந்து சமயப் பெரியார்கள்
காசர்கோடு மாவட்ட நபர்கள்
இந்து மெய்யியலாளர்கள்
இரௌப் பந்தன்

அப்துல் ரௌப் பந்தன் (Abdool Raouf Bundhun) (பிறப்பு:1937 சனவரி 14 )  இவர் மொரிசியசின் துணைத் தலைவராக 2002 முதல் 2007 வரை இருந்தார்.  மொரிசியசின் தேசிய சட்டமன்றத்தால் 2002 பிப்ரவரி 25 அன்று இவர் ஐந்து ஆண்டு காலத்திற்கு தேர்ந்தெடுக்கப்பட்டார். பதவியேற்பதற்கு முன்பு இவர் பிரான்சில்மொரிசியசின் தூதராக இருந்தார். இவர் மொரிசியசின் தேசிய சட்டமன்ற உறுப்பினராக 1967 முதல் 1976 வரையிலும், 1995 முதல் 2000 வரையிலும் என இரண்டு முறை இருந்துள்ளார். 1969 முதல் 1975 வரை இவர் இளைஞர் மற்றும் விளையாட்டு அமைச்சராக இருந்தார். மேலும் 1969 ஆம் ஆண்டில் சிவசாகர் ராம்கூலம் என்பவரால் நாடாளுமன்ற செயலாளராக நியமிக்கப்பட்டார். 1976 இல் இவர் மொரிசியசின் எரிசக்தி அமைச்சரானார். இவர் அபிவிருத்தி பணிகள் கழகத்தின் தலைவராக உள்ளார்.

குடும்பம் 

1866 ஆம் ஆண்டில் இவரது தாத்தா பந்தனும், பாட்டி ராஜ்பாசியாவும் இந்தியாவின் காசீப்பூர் மாவட்டம், நௌலி கிராமத்திலிருந்து மொரிசியசுக்கு வந்து குடியேறினர். மார்ச் 2018 இன் போது, இவர் தனது பெரிய தாத்தாவின் கிராமத்தைப் பார்க்க இந்தியா வந்தார்.

தொழில் 
முதலில் ஒரு பொது உதவி அதிகாரியாக அரசுப் பணியிலிருந்த இவர் அரசியலில் சேர பதவி விலகினார். பாரிஸ், இலண்டன், மொரிசுஅசில் கல்வியைப் பெற்றார். இவர் 1969 இல் போர்ட்-லூயிஸின் நகராட்சி உறுப்பினராகராகவும், குவாட்ரே-போர்ன்ஸ் நகரின் மேயராகவும் இருந்தார். 1971 முதல் 1976 வரை அதன் நிர்வாகக் குழுவின் உறுப்பினராக பிரெஞ்சு பேசும் நாடாளுமன்ற உறுப்பினர்களின் சட்டமன்றத்தில் பணியாற்றினார். 1975 ஆம் ஆண்டில் இந்தியாவின் பொதுநலவாய நாடுகளின் உறுப்பினர் நாடுகளின் சபையில் பங்கேற்ற மொரிசிய தூதுக்குழுவிற்கும், 1976 இல் ஆப்பிரிக்கா ஒற்றுமை அமைப்பின் உச்சி மாநாட்டில் பங்கேற்ற தூதுக்குழுவின் உறுப்பினராகவும் இருந்தார். 2010 ஆம் ஆண்டில் பீஸ்மா தேவ் சீபாலக் எழுதிய  ஆன் தி விங்ஸ் ஆஃப் டெஸ்டினி: ஏ. ரவுஃப் பந்தன் என்ற இவரது வாழ்க்கை வரலாறுவெளியிடப்பட்டது.

பிரெஞ்சு அரசாங்கம் அவரை ஆபீசர் டி எல் ஆர்ட்ரே டு மெரைட் மற்றும் ஆபீசர் டி எல் ஆர்ட்ரே டி லா ஃபிராங்கோபோனி ஆகிய பட்டங்களுடன் அலங்கரித்தது. இந்திய அரசு இவரை 2006 இல் பிரவாசி பாரதீய சம்மான் விருதுடன் கௌரவித்தது.

நூலியல்

மேற்கோள்கள் 

1937 பிறப்புகள்
வாழும் நபர்கள்
சிவசாகர் ராம்கூலம்

சர் சிவசாகர் ராம்கூலம் (Seewoosagur Ramgoolam) ( பிறப்பு: 1900 செப்டம்பர் 18 - 1985 திசம்பர் 15) பெரும்பாலும் சாச்சா ராம்கூலம் என்று குறிப்பிடப்படுகிற இவர் ஓர் மொரிசிய அரசியல்வாதியும், அற்க்காரியங்களை செய்தவருமாவார். மொரிசிய சுதந்திர இயக்கத்தின் தலைவராக இருந்த இவர், மொரிசியசின் முதல் முதலமைச்சராகவும், மொரிசியசின் பிரதமராகவும், அதன் தலைமை ஆளுநராகவும் பணியாற்றினார். 1976 முதல் 1977 வரை ஆப்பிரிக்க ஒற்றுமை அமைப்பின் தலைவராக இருந்தார். மொரிசியசு, தொழிலாளர் கட்சியின் தலைவராக, இவர் தொழிலாளர்களின் உரிமைகளுக்காக போராடி, 1968 இல் மொரிசியசை சுதந்திரத்திற்கு அழைத்துச் சென்றார்.

சுயசரிதை 
கேவல் என்றும் அழைக்கப்படும் இவர், செப்டம்பர் 18, 1900 அன்று மொரிசியசில் உள்ள பெல்லி ரைவ் என்ற இடத்தில் பிளாக் மாவட்டத்தில் பிறந்தார். இவர் இந்திய வம்சாவளியைச் சேர்ந்த ஒரு மொரிசியன், அதாவது இந்தோ-மொரிசியன் ஆவார்.

இவர் தனது ஆரம்பகால இந்தி, இந்திய கலாச்சாரம் தத்துவம் ஆகியவற்றில், உள்ளூர் மாலை பள்ளியில் (மொரிசிய இந்து வார்த்தையில் பைத்கா என்று அழைக்கப்பட்டது) படித்தார். அங்கு இந்து சமூகத்தின் குழந்தைகள் இந்து கலாச்சாரத்தின் வடமொழியையும், அதன் பார்வைகளையும் கற்றுக்கொண்டனர். ஆசிரியர் பிரார்த்தனைகளையும் பாடல்களையும் கற்பிப்பார்.'வேதங்கள், ராமாயணம், உபநிடதங்கள், பகவத் கீதை போன்ற புனித நூல்களிலிருந்து எடுக்கப்பட்ட சமசுகிருத பிரார்த்தனைகளும்,வற்றாத மதிப்புகளும் கற்பிக்கப்பட்டன.

இவர் ஒரு அறிவார்ந்த மாணவராக இருந்தார். மேலும் தனது தாய்க்கு தெரியாமல் மேடம் சிரிசு என்பவரால் நடத்தப்படும் அண்மையிலிருந்த ரோமன் கத்தோலிக்க உதவிப் பள்ளியில் சேர்ந்தார். இவர் வரலாறு, புவியியல், ஆங்கிலம், பிரஞ்சு ஆகிய மொழிகளைக் கற்றுக்கொண்டார்.  ஏழு வயதில், இவர் தனது தந்தையை இழந்தார். பன்னிரெண்டாவது வயதில், ஒரு பசு மாட்டினால் கடுமையான விபத்துக்குள்ளானார், இது இவருக்கு இடது கண் பாதிப்பை ஏற்படுத்தியது. உள்ளூர் அரசியலையும், மகாத்மா காந்தி, ஜவகர்லால் நேரு, ராஷ் பிஹாரி போஸ் ஆகியோரின் கீழ் இந்திய சுதந்திரத்திற்கான அப்போதைய போராட்டம் குறித்த இவரது மாமாவுக்கும் அவரது நண்பர்கள் வட்டத்திற்கும் இடையிலான அரசியல் விவாதங்களை இவர் கேட்பார். இந்த ஆரம்ப உரையாடல்கள் பல ஆண்டுகளுக்கு பின்னர் இவரது அரசியல் நம்பிக்கைகளின் அடிப்படையாக அமைந்தன.

மேற்கோள்கள்

வெளி இணைப்புகள் 

 Birth centenary celebrations of Sir Seewoosagur Ramgoolam
 Sir Seewoosagur Ramgoolam, the Rare Diplomat, by Joseph Tsang Mang Kin 

மொரிசியசு அறிவியலாளர்கள்
1985 இறப்புகள்
1900 பிறப்புகள்
ஒராசியோ ஆன்டினோரி

ஒராசியோ ஆன்டினோரி (Orazio Antinori - பிறப்பு 28 அக்டோபர் 1811 – இறப்பு 26 ஆகஸ்ட் 1882) என்பார் இத்தாலியினை சார்ந்த கள ஆய்வாளர் மற்றும் விலங்கியலாளர் ஆவார்.

ஆன்டினோரி பெருஜியாவில் (அப்போதைய பாபல் மாநிலம்) பிறந்து, பெருஜியா மற்றும் உரோமில் இயற்கை வரலாற்றினைக் கற்றார். பின்னர் சார்லஸ் லூசியன் போனபர்டியுடன் இணைந்து இத்தாலிய முதுகெலும்பிகளின் படிமவியலை விவரித்தார். பின்னர் 1840 ஆம் ஆண்டுகளின் இடையில் அரசியலில் ஏற்பட்ட ஆர்வம் காரணமாக பத்திரிக்கையாளராக மாறினார். 1848ஆம் ஆண்டு நியாபாலிட்டன்களுக்கு எதிராகப் படைத்தலைவனாகப் போரிட்ட காரணத்தினால் நாடுகடத்தப்பட்டார். அவர் ஏதேன்சு மற்றும் சுமைரனாவில் வாழ்ந்தபோது அங்குள்ள பறவைகள் குறித்து ஆர்வமானார்.

1854ல் கிருஸ்டினா டிரைவல்சியோ பெல்கிஒஜோசாவுட சிரியா சென்றார். அதன் பிறகு துருக்கியுள்ள அனத்தோலியா பகுதிக்குச் சென்றார். 1859ஆம் ஆண்டு எகிப்திலிருந்து புறப்பட்டு, கார்லோ பையாஜியாவுடன் (1830-1882) 1860-1861ல் நைல் சென்றார். ஆன்டினோரி தன்னிடமிருந்த பறவைகள் தொடர்பான சேகரிப்புகளை டுயூரினில் உள்ள இயற்கை வரலாற்று அருங்காட்சியகத்திற்கு விற்றார். நீண்ட நாட்கள் டியூனிசியாவில் தங்கியிருந்த அன்டினோரி  சூயசு கால்வாய் தொடக்கவிழாவின் போது இத்தாலி நாட்டினைப் பிரதிநிதித்துவம் படுத்தும் விதமாகக் கலந்துகொண்டார்.

எத்தியோப்பாவிற்கு சென்ற ஒன்டோர்டோ பெக்காரி பயணக்குழுவில் ஆன்டினோரி பங்கேற்று இயற்கை வரலாற்று மாதிரிகளின் முக்கியமான தொகுப்புகளைச் சேகரித்தார். இத்தாலிக்குத் திரும்பிய பின் இத்தாலியப் புவியியல் சங்கத்தின் செயலாளரானார். 1874 ஆம் ஆண்டில், ஆன்டினோரி துனிசுக்கு அருகில் உள்ள உப்பு ஏரி குறித்து ஆராய்ந்தார். 1876 ​​ஆம் ஆண்டில் அவர் குஸ்டாவோ சியாரினி மற்றும் அன்டோனியோ செச்சி ஆகியோருடன் எத்தியோப்பியாவின் ஷெவா மாகாணத்திற்குச் சென்ற பயணத்தில் பங்கேற்றார். அங்கு அவர்கள் லிச்சில் நெகஸ் மெனலிக்கைச் சந்தித்தனர். லெட் மரேஃபியாவில் புவியியல் நிலையத்தைக் கண்டுபிடிப்பதற்கான அனுமதியினை பெற்றனர். பின்னர் 1882ல் ஆன்டினோரி ஷெவாவில் இயற்கை எய்தினார்.

தாவரவியல் பெயரை மேற்கோள் காட்டும்போது இவரை ஆசிரியராகக் குறிக்க சுருக்கமாக
ஆன்டினோரி பயன்படுத்தப்படுகிறது.[1]

மேற்கோள்கள் 

1. IPNI.  Antinori.

1811 பிறப்புகள்
1882 இறப்புகள்
நாடுகாண் பயணிகள்
இத்தாலிய விலங்கியலாளர்கள்
அரி ரங்க பிள்ளை

அரி ரங்க கோவிந்தசாமி பிள்ளை (Ariranga Govindasamy Pillay) (பிறப்பு:1945 சூன் 14) இவர் மொரிசியசின் தலைமை நீதிபதியாக 1996 முதல் 2007 வரை பணியிலிருந்தார். ஒய்.கே.ஜே. இயியுங் சிக் யுவான் என்பவருக்குப் பின்னர் பதவிக்கு வந்தார்.

ஆரம்ப கால வாழ்க்கை 
1966 முதல் 1969 வரை இலண்டன் பொருளியல் பள்ளியில்  பொருளாதாரத்தையும், அரசியல் அறிவியலையும் பயின்று பட்டம் பெற்றார். அதன் பிறகு ஆக்சுபோர்டில் உள்ள மேர்டன் கல்லூரியில் சட்டம் பயின்றார். 1971 இல் நீதித்துறை துறையில் கலையில் இளங்கலை பட்டம் பெற்ற இவர், 1972 இல் இலண்டனின் லிங்கன் விடுதியில் வழக்கறிஞராகச் சேர்ந்தார். மொரிசியசுக்குத் திரும்பியதும் இவர் சட்டம் பயிசி மேற்கொண்டார். 1987 வரை மொரிசியசிலுள்ள தலைமை சட்ட அறிஞர் அலுவலகத்திலும், நீதி அமைச்சகத்தின் சட்ட ஆலோசகராக பணியாற்றினார். சட்ட அலுவலகத்திலும், நீதி அமைச்சகத்திலும் முதன்மை ஆலோசகர், உதவி சட்ட அறிஞராகவும், நாடாளுமன்ற ஆலோசகராகவும் இவர் பல பதவிகளை வகித்தார்.

இவர் நீதிபதியாகவும் பின்னர் 1987 முதல் 1996 வரை மொரிசிய உச்சநீதிமன்றத்தின் மூத்த நீதிபதியாகவும் நியமிக்கப்பட்டார். 1996 மே 1 அன்று மொரிசியசின் தலைமை நீதிபதியாக நியமிக்கப்பட்டார். 2007 சூன் 13 அன்று ஓய்வு பெற்றார்.

இவர் மொரிசியசின் நீதி, சட்ட சேவை ஆணையத்தின் தலைவராக உள்ளார். 1997 முதல் பொருளாதார, சமூக, கலாச்சார உரிமைகள் தொடர்பான ஐக்கிய நாடுகளின் குழுவின் உறுப்பினராகவும் உள்ளார். அத்துடன் ஜனநாய, மனித உரிமைகள் ஆய்வுகளுக்கான ஆப்பிரிக்க மையத்தின் ஆளும் குழுவின் ஆலோசகராகவும் நியமிக்கப்பட்டார்.

மேற்கோள்கள் 

மொரிசியத் தமிழர்
வாழும் நபர்கள்
1945 பிறப்புகள்
பெருநகர மும்பை மாநகராட்சி

பெருநகர மும்பை மாநகராட்சி ( Municipal Corporation of Greater Mumbai (MCGM),  பிரகான் மும்பை மாநகராட்சி (BMC) என்றும் அழைக்கப்படுகிறது, (முன்னர் மும்பை மாநகராட்சி )  என்பது  இந்தியாவின் மகாராட்டிராம் மாநிலத்தின் தலைநகரில் மும்பையில் மாநகராட்சி ஆகும். இது 227 உறுப்பினர்களைக் கொண்டது. இது இந்தியாவின் அதிக வருவாய் உள்ள மாநகராட்சி ஆகும்.   இதன் ஆண்டு வரவு செலவுத் திட்டம் இந்தியாவின் சில மாநிலங்களை விட அதிகமாக ஆகும்.  2015 ஆம் ஆண்டில் துருச்ணா விச்வாச்ராவ் அதன் தலைவராக பணியாற்றிய முதல் பெண் ஆவார்.

நிர்வாகம்

மாநகராட்சி தேர்தல்கள்

மேலும் காண்க

மேற்கோள்கள்

வெளி இணைப்புகள் 

 மும்பை மாநகராட்சி வலைத்தளம் 
 எம்சிஜிஎம் ஆட்சேர்ப்பு 2020

இந்திய மாநகராட்சிகள்
மகாராட்டிரா மாநில மாநகராட்சிகள்
செலினா பேகம்

செலினா பேகம் (  ) ஓர் ஆங்கில பத்திரிகையாளர். ஏசியன் நியூஸ் என்ற ஊடகத்தின் ஆசிரியராகவும்,  மான்செஸ்டர் ஈவினிங் நியூஸ் என்ற ஊடகத்தின் தலைமை வணிக நிருபராகவும் பணியாற்றி வருகிறார்.

ஆரம்பகால வாழ்க்கை 
இவர் 1979 ஆம் ஆண்டு டிசம்பர் 27,அன்று இங்கிலாந்தின் மான்செஸ்டரில் பிறந்தார். பாளிங்கே பார்க் உயர்நிலை பள்ளியில் கல்வி பயின்றார். ஆங்கில, சமூகவியல் மற்றும் சமயக் படிப்பை ஹோப்வுட் ஹால் கல்லூரி படித்தார்.

லிவர்பூல் கல்லூரியின் தேசிய பத்திரிகையாளர் பயிற்சிக்கான கவுன்சில்  பத்திரிக்கையாளர் பயிற்சி பெற்று  ஏசியன் நியூஸ் செய்தி ஊடகத்தில் ஜூனியர் நிருபராக  பணியாற்றினார்.

விருதுகள் 
பிரித்தானிய அணுசக்தி எரிபொருட்களின் நிதியுதவி பெற்ற பத்திரிகையில்  பேகம் 2006 ஆண்டின் சிறந்த வடமேற்கு பத்திரிகையாளராக அறிவிக்கப்பட்டார். காஷ்மீரில் ஏற்பட்ட பூகம்பத்தையும் மற்றும் பிற பிரத்தியேகங்களை பற்றி செய்திகளை பதிவு செய்ததற்காக இவர் இந்த விருதை வென்றார். 15 ஆண்டு வரலாற்றில் இந்த விருதினை பெற்ற முதல் ஆசிய பெண் பத்திரிக்கையாளர் என்ற பெருமையும் பேகம் பெற்றார். 2007 ஆம் ஆண்டில், பியூஷன் விருதுகளில் பேகம் இந்த ஆண்டின் ஊடக ஆளுமைக்கான விருதுக்கு பரிந்துரைக்கப்பட்டார்.  2011 ஆம் ஆண்டில், இந்த ஆண்டின் வணிக பத்திரிகையாளருக்கான O2 மீடியா விருதுகளில் இறுதிப் போட்டியாளராக இருந்தார்.

தனிப்பட்ட வாழ்க்கை 
பேகம் ஓர் முஸ்லீம். இவர் வங்காள மொழியில் சரளமாக பேசுவார்.மேலும் இவரால் உருது மற்றும் இந்தி மொழியையும் புரிந்து கொள்ள முடியும். இவர் இனவெறிக்கு எதிரான எதிர்ப்பு பிரச்சாரத்திலும் பங்கேற்றுள்ளார்.

மேலும் காண்க 

 பிரித்தானிய பங்களாதேஷ் 
 பிரித்தானிய பங்களாதேஷியர்களின் பட்டியல்

குறிப்புகள் 

இருபத்தொராம் நூற்றாண்டு ஆங்கிலேய எழுத்தாளர்கள்
முஸ்லிம் எழுத்தாளர்கள்
வாழும் நபர்கள்
1979 பிறப்புகள்
ஜீ5

ஜீ5 என்பது அதன் துணை நிறுவனமான ஜீ என்டர்டெயின்மென்ட் எண்டர்பிரைசஸ் வழியாக எசெல் குழுமத்தால் நடத்தப்படும் ஓர் இந்திய வீடியோ ஆன் டிமாண்ட் சேவையாகும்.  இது 12 மொழிகளில் உள்ளடக்கத்துடன் 14 பிப்ரவரி 2018 அன்று இந்தியாவில் தொடங்கப்பட்டது.  ZEE5 மொபைல் பயன்பாடு வலை, ஆண்ட்ராய்டு, iOS, ஸ்மார்ட் டிவிகளில் பிற சாதனங்களில் கிடைக்கிறது.  ZEE5 டிசம்பர் 2019 இல் 56 மில்லியன் மாதாந்திர செயலில் பயனர்களைக் கொண்டிருந்தது.

ஜீ5 என்பது கட்டண சேவைக்கான கட்டண வீடியோ. சந்தா ஒரு வருடத்திற்கு 99 999 ஆகும். மாத / காலாண்டு / அரை ஆண்டு திட்டங்களும் கிடைக்கின்றன. ZEE5 கிளப் என்பது OTT தொலைக்காட்சி பொழுதுபோக்கு தொகுப்பாகும், இது தொலைக்காட்சியில் ஒளிபரப்பப்படுவதற்கு முன்பு தொலைக்காட்சி நிகழ்ச்சிகளுக்கு பிரத்யேக அணுகலை வழங்குகிறது. ZEE5 மற்றும் இது 1000 க்கும் மேற்பட்ட திரைப்படங்கள், ZEE ஜிண்டகி நிகழ்ச்சிகள் மற்றும் 90 க்கும் மேற்பட்ட லைவ் டிவி சேனல்களை வழங்குகிறது.

நெட்வொர்க்
இந்த சேவை அமெரிக்காவைத் தவிர எல்லா இடங்களிலும் தொடங்கப்பட்டுள்ளது, ஏனெனில் ஒப்பந்தத்தில் டிஷ் நெட்வொர்க்கின் பிரிவு ZEE செயற்கைக்கோள் வழங்குநருடன் உள்ளது, இது நாட்டின் இந்திய சேனல்களின் முக்கிய வழங்குநராகும்.  ZEE5 ஆட் சூட்டை அறிமுகப்படுத்தியுள்ளது, இது விளம்பர வால்ட், ஆம்ப்ளி 5, பிளே 5 மற்றும் விஷ்பாக்ஸ் ஆகியவற்றைக் கொண்டுள்ளது.

ஜீ 5 வோடபோன் ப்ளே ( வோடபோன் ஐடியாவின் ஸ்ட்ரீமிங் சேவை) மற்றும் ஏர்டெல் எக்ஸ்ஸ்ட்ரீம் ( பாரதி ஏர்டெல்லின் ஸ்ட்ரீமிங் சேவை) ஆகியவற்றிலும் இலவசமாகக் கிடைக்கிறது. வோடபோன் ஐடியா ஜீ 5 இல் சேர்ந்து ஜீ 5 தியேட்டர் என்று அழைக்கப்படும் ஒரு புதிய சேனலை உருவாக்கியது, இது வோடபோன் நாடகம் மற்றும் ஐடியா மொபைல் மற்றும் டிவி பயன்பாட்டில் பிரத்தியேகமாகக் கிடைக்கும் ஜீ 5 இன் அசல் திரைப்படங்கள் மற்றும் நிகழ்ச்சிகளை ஒளிபரப்பியது.

உள்ளடக்கம்
2018 ஆம் ஆண்டில், ZEE5 அதன் தற்போதைய திரைப்படங்களின் பட்டியலுடன் தொடங்கப்பட்டது, மேலும் ஒரே நேரத்தில் அசல் நிகழ்ச்சிகளான அமெரிக்கா மாப்பிள்ளை, லைஃப் சாஹி ஹை மற்றும் கரேன்ஜித் கவுர் - தி அன்டோல்ட் ஸ்டோரி ஆஃப் சன்னி லியோன் ஆகியவை பார்வையாளர்களிடையே உடனடி வெற்றியைப் பெற்றன, நிறுவனம் மேலும் அசல் நிகழ்ச்சிகளைத் தயாரித்து வந்தது.

'குனிடாரி ஆஹே தித்தே' என்ற மராத்தி மொழி நாடகத்திலிருந்து தழுவி எடுக்கப்பட்ட வில் - இந்தி நாடகம் ZEE5 இல் கிடைக்கிறது. இடம்பெறும் - ஷர்மிளா ராஜராம் ஷிண்டே, ஸ்ரீஸ்வரா, அனில் சரஞ்சீத், அஞ்சும் சர்மா, நம்யா சக்சேனா, பவன் சோப்ரா, பிரிஜேந்திர கலா, விக்ரம் கொச்சார். இயக்கியது - அகிலேஷ் ஜெய்ஸ்வால், மற்றும் ஐரிஸ் புரொடக்ஷன்ஸ் தயாரித்தது.  ஜூலை 2019 இல், ZEE5 மற்றும் ALT பாலாஜி உள்ளடக்க கூட்டணியை அறிவிக்கின்றன - ZEE5 சந்தாதாரர்கள் தற்போதுள்ள ZEE5 உள்ளடக்கத்திற்கு கூடுதலாக ALT பாலாஜியின் மூலங்களுக்கு தடையற்ற அணுகலைப் பெறுவார்கள்.

மொபைல் பயன்பாடு
மேடையில் அனைத்து தளங்களில் ஒரு மொபைல் பயன்பாட்டை வழங்குகிறது, அது Applicaster போன்ற உலகளாவிய தொழில்நுட்ப பெருநிறுவனங்கள் செயல்படுத்தி வந்துள்ளது   Lotame, Talamoos மற்றும் AI வீடியோ மேம்பாடு தொடக்க Minute.ly  மேம்படுத்தப்பட்ட வழங்க UI / UX மற்றும் மேம்படுத்தலாம் பயன்பாட்டு செயல்திறன்.

மேற்கோள்கள்

வெளி இணைப்புகள்
 

2018 நிறுவனங்கள்
மேலதிக ஊடக சேவை நிறுவனங்கள்
இந்திய பொழுதுபோக்கு வலைத்தளங்கள்
இணைய தொலைக்காட்சி ஓடை சேவைகள்
கோரிக்கை சேவைகளில் சந்தா காணொளிகள்
நியூஸ் ஜெ

நியூஸ் ஜெ என்பது தமிழ் மொழியில் இயங்கும் 24 மணி நேர செய்தி வழங்கும் தொலைக்காட்சி சேவை ஆகும். இந்த அலைவரிசை தமிழ்நாட்டின் அரசியல் கட்சிகளில் ஒன்றான அஇஅதிமுக கட்சியின் அதிகாரப்பூர்வ செய்தி அலைவரிசையாக நவம்பர் 14, 2018 ஆம் ஆண்டு முதல் சென்னையை தலைமையிடமாகக் கொண்டு இயங்கி வருகின்றது.  இது மறைந்த அஇஅதிமுக தலைவரான ஜெ. ஜெயலலிதாவின் 'ஜெ' என்ற பெயரை வைத்து உருவாக்கப்பட்டது.

உரிமையாளர்கள்
நியூஸ் ஜெ குழுமத்தின்  நிருவாக இயக்குநர்  சி.வி ராதா கிருஷ்ணன், துணைத்தலைவர் எஸ். தினேஷ்குமார், தொலைக்காட்சியின் மற்றொரு இயக்குநர் விவேக் அன்பரசன் மற்றும் கே.குபேந்திரன் ஆவார்கள்.

மேற்கோள்கள்

வெளியிணைப்புகள்
அதிகாரப்பூர்வ இணையதளம் 

2018 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தமிழ்த் தொலைக்காட்சிச் சேவைகள்
தொலைக்காட்சி நிலையங்கள் சென்னை
செய்தி தொலைக்காட்சி அலைவரிசைகள்
நகபானர்

நகபானர் (Nahapana)  Na-ha-pā-na,  மேற்கு  இந்தியாவை ஆண்ட இந்தோ சிதிய குல வழித்தோன்றலின் மேற்கு சத்திரபதி வம்ச மன்னர் ஆவார். நகபானர் மேற்கிந்தியாவை கிபி முதல் அல்லது இரண்டாவது நூற்றாண்டில் ஆட்சி செய்தார் என்பதை இவர் வெளியிட்ட வெள்ளி நாணயங்கள் மூலம் அறியப்படுகிறது. இவர் மன்னர் பூமகாவின் மகன் ஆவார். இவர் தற்கால மகாராட்டிரா மாநிலத்தில் பௌத்த துறவிகளுக்காக  கர்லா குகைகள், மன்மோடி குகைகள், நாசிக் குகைகள்  மற்றும் பாஜா குகைகள் நிறுவினார்.

இதனையும் காண்க
 மேற்கு சத்ரபதிகள்
 இந்தோ சிதியன் பேரரசு

மேற்கோள்கள்

ஆதார நூற்பட்டியல் 

 
 
R.C. Senior "Indo-Scythian coins and history" Vol IV,

வெளி இணைப்புகள்
, by Durga Prasad, with numerous references to Nahapana.
Coins of Nahapana
More coins of Nahapana
Coins with biography
இந்தியப் பேரரசர்கள்
மகாராட்டிர வரலாறு
இராஜஸ்தான் வரலாறு
குசராத் வரலாறு
மத்தியப் பிரதேச வரலாறு
சிதியர்கள்
உஜ்ஜெய்னி மகாகாளி கோயில்

சிறீ உஜ்ஜைனி மகாகாளி கோயில் (Sri Ujjaini Mahakali Temple) என்பது தெலங்காணாவில் உள்ள சிக்கந்திராபாத் பகுதியில்  உள்ள ஒரு கோயில் ஆகும். இது 191 ஆண்டுகள் பழமையானது. பக்தர்கள் ஒவ்வொரு நாளும் தெய்வத்திற்கு பிரார்த்தனை செய்கிறார்கள். குறிப்பாக, ஆனி மாத்தத்தின்போது லட்சக்கணக்கான பக்தர்கள் பிரார்த்தனை செய்கிறார்கள். இது பொதுவாக ஞாயிறு, திங்கட்கிழமைகளில் வருகிறது . போனலு என்ற பண்டிகைக்கும் இது பிரபலமானது  .

வரலாறு 
1813 ஆம் ஆண்டில், நகரத்தில் வாந்திபேதி பரவியதாகவும், இதனால் ஆயிரக்கணக்கான மக்கள் இறந்ததாகவும் நம்பப்படுகிறது. அதே நேரத்தில் சிக்கந்திராபாத்தில் இருந்து மத்திய பிரதேசத்தில் உள்ள உஜ்ஜைனுக்கு ஒரு இராணுவ வீரர்கள் அடங்கிய ஒரு குழு அனுப்பப்பட்டது. ஒரு சிவிகை தாங்கி சூரிதி அப்பையா தனது கூட்டாளிகளுடன் உஜ்ஜைனில் உள்ள மகாகாளி கோயிலுக்குச் சென்று மக்களின் நலனுக்காக பிரார்த்தனை செய்தார். மக்களை தொற்றுநோயிலிருந்து காப்பாற்றினால், தான் தெய்வத்தை புதிதாக நிறுவுவதாக வேண்டிக்கொண்டார். . உஜ்ஜைனிலிருந்து திரும்பி வந்தவுடன், அப்பையாவும் அவரது கூட்டாளிகளும் 1814 சூலை மாதம் சிக்கந்திராபாத்தில் மரத்தால் செய்யப்பட்ட சிலையை நிறுவினர்.

குறிப்புகள் 

தெலங்காணாவில் உள்ள அம்மன் கோயில்கள்
முகம்மது யூனுஸ் (அரசியல் நிபுணர்)

முகம்மது யூனுஸ் கான் (1916, ஜூன் 26 - 2001, ஜூன் 17) ஓர் இந்திய வெளியுறவு சேவையில் உறுப்பினராக இருந்தார். இவர் துருக்கி, இந்தோனேசியா, ஈராக் மற்றும் ஸ்பெயினுக்கான தூதராகவும் பணியாற்றியுள்ளார். இந்தியாவுக்கும் உலகின் மற்ற நாடுகளுக்குமான வர்த்தக உறவை வர்த்தக கண்காட்சிகள் மூலம் ஊக்குவித்தார். வர்த்தக கண்காட்சிக்கு என்று டெல்லியில் பிரகதி மைதானத்தில் கண்காட்சி வளாகத்தை நிறுவப்பட்டது.

இவர் இந்திய வர்த்தக கண்காட்சி ஆணையத்தின்  தலைவராகவும் இருதுள்ளார். இந்த ஆணையம் தற்போது இந்திய வர்த்தக மேம்பாட்டு அமைப்பாக மாற்றப்பட்டுள்ளது.

யூனுஸ் கானுக்கு இந்திய அரசின் உயரிய விருதான பத்ம பூஷனின் வழங்கப்பட்டுள்ளது.

வாழ்க்கை வரலாறு 
யூனுஸ் 1916 ஆம் ஆண்டு ஜூன் 26, அன்று வடமேற்கு எல்லைப்புற மாகாணத்தின் ஆப்டாபாத் நகரில் பிறந்தார். இவரது பெற்றோர்கள் ஹாஜி குலாம் சம்தானி மற்றும் முர்வாரி ஜன் ஆவார். இவர் அலிகார் முஸ்லீம் பல்கலைக்கழக பள்ளி மற்றும் பெஷாவர் இஸ்லாமியா கல்லூரியில் கல்வி பயின்றார்.

இவர் தனது 84 வயதில் (2001 ஆம் ஆண்டு ஜூன் 17) புது தில்லியின் எய்ம்ஸில் நீண்டகாலமாக இருந்த நோயால் இறந்தார்.

சுதந்திர இயக்கம் 
யூனுஸ் கான் அப்துல் கஃபர் கானை பின்பற்றி சுதந்திர போராட்டத்தில் ஈடுபட்டார். யூனுஸ் இவருடன் 1936 ஆம் ஆண்டு ஆகஸ்ட் மாதம் முதல் 1947 ஆம் ஆண்டு வரை பணியாற்றினார் . 1941 இல்  வெளியேறு இந்தியா இயக்கத்தில் ஈடுப்பட்டதற்காக இஸ்கந்தர் மிர்சாவால் சிறையில் அடைக்கப்பட்டார்.  ஆப்டாபாத்  சிறைச்சாலையில் அடைக்கப்பட்டப்போது இவர் காசநோயால் பாதிக்கப்பட்டார். பின்னர் இவர் உயிர் பிழைக்க மாட்டார் என்று கருதிய பிரித்தானிய அரசாங்கம் 1944 இல் யூனுஸை விடுவித்தது. சற்று நோய் குணமடைந்த பின்னர் இவர் மீண்டும்  1946 இல் காஷ்மீர் சிறையில் அடைக்கப்பட்டார்.

பதவிகள் 
1947 ஆம் ஆண்டில் அப்போதைய பிரதமர் ஜவஹர்லால் நேருவால் இந்திய வெளியுறவு சேவையில் நியமிக்கப்பட்டார். பின்னர் இவர் 1948 ஆம் ஆண்டில் பிரிந்தார். இந்த அமைச்சகத்தில் பணியில் இருந்தப்போது லுசாக்கா, அல்ஜியர்ஸ், கொழும்பு, புது தில்லி, மற்றும் ஹராரே ஆகியநகரங்களில் நடந்த அணிசேரா இயக்கத்தின் உச்சிமாநாட்டில் இந்தியாவைப் பிரதிநிதித்துவப்படுத்தினார்.

யூனுஸ் 1974 ஆம் ஆண்டு வர்த்தக அமைச்சகத்தின் செயலாளராக ஓய்வு பெற்றார்.

1975 ஆம் ஆண்டில் அப்போதைய பிரதமர் இந்திரா காந்தியின் சிறப்பு தூதராக நியமிக்கப்பட்டார். இந்த பதவியின் வல்லமையை பயன்ப்படுத்தி இவர் டெல்லியில் பிரகதி மைதானத்தை நிறுவினார். இந்த மைதானத்தில் இந்திய தயாரிப்புகள் மற்றும் நிறுவனங்களை மேம்படுத்துவதற்காக உலகம் முழுவதும் உள்ள நிறுவனக்களை அழைத்து வர்த்தக கண்காட்சிகளை நடத்தினார்.

1989 ஜூன் மாதம் இவர் மாநிலங்களவைக்கு பரிந்துரைக்கப்பட்டார்.

அவசர காலம் 
இந்தியாவில் அவசரகாலத்தின் போது (1975-77), யூனுஸ் கான் இந்திரா காந்தியின் உள் வட்டத்தில் இருந்தார். மேலும் இந்திரா காந்தியின் மிகவும் நம்பகமான ஆலோசகர்களில் ஒருவராகவும் இருந்தார்.

ஆதில் ஷாஹ்யார் 
யூனுஸின் மகன் ஆதில் ஷாஹ்யார் ராஜீவ் காந்தி மற்றும் அவரது சகோதரர் சஞ்சய் காந்தியின் குழந்தை பருவ நண்பர். இதனை பயன்படுத்தி போபால் பேரழிவின் பின்னர் அமெரிக்க சிறையில் இருந்து இவரை விடுதலை செய்ய ராஜீவ் காந்தி உதவியதாக  கூறப்படுகிறது.

ஆதில் ஷாஹ்யார் 1990 இல் இறந்தார்.

குறிப்புகள் 

2001 இறப்புகள்
1916 பிறப்புகள்
துருக்கி நாட்டிற்கான இந்தியத் தூதர்கள்
இந்திய முஸ்லிம்கள்
இராஜா கொரில் சிங்

இராஜா கொரில் சிங் (Raja Horil Singh) என்பவர் 18 ஆம் நூற்றாண்டில் இந்திய மாநிலமான பீகாரில் ஒரு முக்கிய தலைவராக இருந்தார். மேலும் உஜ்ஜெனியா இராஜபுத்த்திரக் குலத்தைச் சேர்ந்தவராவார். இவர் மதிலாவில் ஆட்சி செய்தார். பின்னர் தும்ரான் சென்றார்.  இவர் தனது சொந்த குலத்தினருடன் சண்டையில் ஈடுபடுவதிலும், முகலாயர்களின் கிளர்ச்சிகளைக் குறைக்க உதவுவதில் புகழ் பெற்றவராகவும் இருந்தார். அதற்காக இவருக்கு வெகுமதிகள் கிடைத்தது. 1734 இல் ஆப்கானிய படையெடுப்பாளர்களின் தோல்விக்கு உதவ சக ஜமீந்தார்களுடன் இவர் கூட்டணி வைத்தார். தும்ரான் இராச்சியத்தை நிறுவியர் என்பதும் ஒரு ஜமீந்தர் என்பதும் இவரது குறிப்பிடத்தக்க செயலாகும்.

மேற்கோள்கள் 

இந்திய அரசர்கள்
சிவப்புத் தலை விசத் தவளை

சிவப்புத் தலை விசத் தவளையின் (red-headed poison frog) விலங்கியல் பெயர்  ரானிடோமேயா ஃபாண்டாஸ்டிகா என்பதாகும்.  இந்த தவளையானது டென்ட்ரோபாடிடே குடும்பத்தின் இனங்களுள் ஒன்றாகும். பெரு நாட்டில் வடக்கு சன் மார்டினை மற்றும் லொரேட்டோ பகுதிகளில் மட்டுமே இத்தவளைகள் வாழ்கின்றன.

இதன் இயற்கை வாழ்விடங்களாக முதன்மை மற்றும் பழைய இரண்டாம் நிலை ஈர காடுகளாகும். இனங்கள் இனப்பெருக்கத்திற்காகத் தாவரங்களில் தேங்கியிருக்கும் தண்ணீரினை பயன்படுத்திக் கொள்கின்றன. அவை அதன் வாழ்விடங்களில் இருக்க வேண்டும். பெண் தவளை 2 முதல் 6 முட்டைகள் வரை இடும். இம்முட்டைகளை ஆண் தவளைகள் பாதுகாக்கின்றன.

சர்வதேச செல்லப்பிராணி வர்த்தகத்திற்காக இதன் இயற் வாழிடத்திலிருந்து சேகரிக்கப்படுவதும்  வாழ்விட இழப்பும் இந்த இன அழிவின் காரணங்களாக உள்ளன.

மேற்கோள்கள் 

தவளைகள்
சோ. தட்சணாமூர்த்தி முதலியார்

சோ. தட்சணாமூர்த்தி முதலியார் (S. Dhakshinamurthy Mudaliar, 26 பிப்ரவரி, 1925 - 23 சூன், 2015) என்பவர் ஓர் இந்திய சுதந்திர போராட்ட வீரரும், அரசியல்வாதியும், மக்கள் சேவகரும் ஆவார். இவர் சுகாதாரத்துறை அமைச்சராகவும், சட்டமன்ற உறுப்பினராகவும் பணியாற்றியவர்.

பிறப்பு
இவர் அன்றய பிராஞ்சு பன்டிச்சேரி, திருமலைராயன்பட்டினத்தில் 1925 ஆண்டு பிப்ரவரி 26ஆம் நாளில் சோமசுந்தர முதலியார் மற்றும் அஞ்சலம்மாள் தம்பதினருக்கு மகனாக செங்குந்தர் கைக்கோள முதலியார் சமூககத்தில் பிறந்தார். இவருக்கு மூன்று சகோதரிகள் இருவர் மூத்தவர்கள் ஒருவர் இளைய சகோதரி.

வாழ்க்கைக் குறிப்பு
முதலியார் தனது ஆரம்ப கால கல்வி மற்றும் PUC படிப்பை வேலூர் மாவட்டம் வாலாஜாபாத்தில் படித்தார்.

காந்திய கொள்கையில் நாட்டம் ஏற்பட்ட முதலியார் காங்கிரஸ் கட்சியில் இணைத்து கொண்டார். 

1944 ஆம் ஆண்டில் மரகதவல்லி அம்மையாரை திருமணம் செய்துக்கொண்டார். 

இவர்களுக்கு இரண்டு பெண் குழந்தையும் ஒரு ஆண் குழந்தையும் பிறந்தது. 

1955ஆம் ஆண்டு நடைபெற்ற புதுவை சட்டசபை தேர்தலில் முதலியார், திருமலைராயப்பட்டினம் தெற்கில் காங்கிரஸ் சார்பில் நின்று வெற்றி பெற்றார்.

புதுவை அமைச்சரவையில் சுகாதாரத்துறை அன்னாருக்கு  வழங்கப்பட்டது.

புதுச்சேரி மாநிலம் காரைக்கால் மாவட்ட காங்கிரஸ் பேரியக்கத்தின் தலைவராக இவர் பல ஆண்டுகள் பதவி வகித்தார். 

1955 நவம்பரில் பிரெஞ்ச் இந்தியா, இந்திய யூனியனுடன் இணைந்தது அப்போது கொம்யூன் பஞ்சாயத்து தலைவராக முதலியார்  இருந்தபடியால் பிரெஞ்ச் கொடியை இறக்கிவிட்டு இந்திய யூனியன் கொடியை முதன் முதல் ஏற்றி வைத்தார்

பின்பு பொதுத் தேர்தல் வந்தது, அந்தத் தேர்தலில் இவரை எதிர்த்து யாரும் போட்டியிடாததால் போட்டியின்றி தேர்ந்தெடுக்கப்பட்டு சட்டசபைக்கு சென்றார்

சுகாதாரம் கூட்டுறவுத்துறைக்கு அமைச்சராக தேர்வு செய்யப்பட்ட இவர் டெல்லியில் அகில இந்திய கூட்டுறவு மாநாடு அப்போதைய பாரதப் பிரதமர் பண்டித அவர்களின் தலைமையில் நடந்தது அதற்கு புதுவையிலிருந்து இவர்க்கு முதன்முதலாக புதுடெல்லி செல்ல வாய்ப்பு ஏற்பட்டது.

இவரின் கடின உழைப்பால் புதுவை மாநிலத்துக்கு 6 ஆரம்ப சுகாதார மருத்துவமனை உருவாக்கிக் கொடுத்தார்.
 
இவரின் கடின உழைப்பால் புதுவையில் நூறு ஏக்கர் பரப்பளவில் ஜிப்மர் மருத்துவ கல்லூரி உருவாக்கப்பட்டது. இன்று அந்த மருத்துவமனையின் பல்லாயிரம் ஏழைகளுக்கு இலவச மருத்துவம் செய்து வருகிறது.

இவர் கொம்யூன் நகராட்சித் தலைவராக இருக்கும் போது திருநள்ளாறு ஸ்ரீ தர்பாரன்யேஸ்வரர் கோவில் அறங்காவலர் குழுவில் செயலாளராக புதுவை அரசாங்கம் நியமித்தது.

திருப்பட்டினம் அபிராமி அம்பாள் சமேத   ராஜ சோழீஸ்வரர் தேவஸ்தானத்தில் அறங்காவலர் குழுத்  தலைவராக பணியாற்றினார்

ஸ்ரீ ஆயிரங்காளியம்மன் செங்குந்தர் மடத்தில் உள்ள கமிட்டியில் இவரும் ஒருவராகப் பங்கேற்று பல பூசைகளை ஊரார் ஒத்துழைப்புடன் செய்து இருக்கின்றார். 
 
நேரு அவர்களிடமும் இந்திரா காந்தி அவர்களிடமும் நேரடித்  தொடர்பு உள்ளவர் என்ற  அடிப்படையில் அப்போதைய பிரதமரை  வலியுறுத்தி புதுவைக்கு பல நன்மைகள் செய்துள்ளார்.

இவர் புதுச்சேரி யூனியன் பிரதேசத்தில் காங்கிரஸின் முன்னணி தலைவராக இருந்தார்

இவர் 23 ஜூன்,  2015  அன்று  மறைந்தார். இவர் மறைவுக்கு அப்போதைய இந்திய குடியரசுத்  தலைவர் பிரணப் முகர்ஜி இரங்கல் செய்தி வெளியிட்டார்.

மேற்கோள்கள் 

1925 பிறப்புகள்
2015 இறப்புகள்
புதுச்சேரி மாவட்ட நபர்கள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
காடாம்புழா தேவி கோயில்

காடாம்புழா தேவி கோயில் (Kadampuzha Devi Temple) என்பதுஇந்தியாவின், கேரளத்தின், மலப்புரம் மாவட்டத்தின், காடாம்புழாவில் உள்ள ஒரு இந்துக் கோவில் மற்றும் புனித யாத்திரை தலமாகும். கோழிக்கோட்டையும், திருச்சூரையும் இணைக்கும் நெடுஞ்சாலையில் வெட்டிச்சிரா என்ற இடத்திற்கு 3 கி.மீ. வடக்காக இக்கோயில் உள்ளது.  இந்த கோயிலின் முக்கிய தெய்வமான பார்வதி / துர்க்கை ஆவாள். இந்த கோவிலில் தேவியின் சிலை இல்லை, இறைவி ஒரு குழியில் வணங்கப்படுகிறாள். பக்தர்கள் அம்மனுக்கு கொப்பரைத் தேங்காயை காணிக்கை செய்கிறார்கள். விநாயகர் பிரசன்னம் தேவியுடன் இருப்பதாக நம்பப்படுகிறது. மேலும் சாஸ்தா மற்றும் நாக  தெய்வங்களுக்கான சிற்றாலயங்கள் உள்ளன. கோயிலுக்கு அருகில் 'மாதம்பியர்காவு' என்று ஒரு தனி சிவன் கோயில் உள்ளது. இந்த இரண்டு கோயில்களும் மலபார் தேவசம் வாரியத்தின் கட்டுப்பாட்டில் உள்ளன.

வெளி இணைப்புகள் 
கடம்புழ தேவி கோயிலின் அதிகாரப்பூர்வ வலைத்தளம் 
மலப்புறம் மாவட்டத்திலுள்ள சுற்றுலாத் தலங்கள்
மலப்புறம் மாவட்டத்திலுள்ள அம்மன் கோயில்கள்
Coordinates on Wikidata
இந்திய புவியியல் ஆய்வு மையம்

இந்திய புவியியல் ஆய்வு மையம் (The Geological Survey of India, GSI) 1851 ல் நிறுவப்பட்ட ஒரு இந்திய அறிவியல் நிறுவனமாகும். இது இந்திய அரசின் சுரங்க அமைச்சகத்தின் கீழ் உள்ள அமைப்பாகும். இது உலகின் மிகப் பழமையான புவியியல் ஆய்வு மைய அமைப்புகளில் இரண்டாவது பழமையான அமைப்பாகும். நில அளவை மற்றும் ஆய்வுகளை மேற்கொள்வதற்காக நிறுவப்பட்டது.

வரலாறு
பிரித்தானியாவின் வளங்களை மேம்படுத்தவும், தொழிற்சாலைகளுக்கு தேவையான மூலப்பொருட்களை அனுப்பவும் காலனியாதிக்கதின் கீழிருந்த இந்தியாவில் இவ்வமைப்பு துவக்கப்பட்டது. இந்தியாவின் கிழக்கு பகுதியில் நிலக்கரி குறித்த ஆய்வுகளுக்காக டேவிட் ஹிரம் வில்லியம்ஸ் நியமிக்கப்பட்டார்.,

நோக்கம்
எஃகு, நிலக்கரி, உலோகம், சிமென்ட், மின் தொழில்கள் குறித்த தகவல்களை அரசு மற்றும் தனியார் நிறுவனங்களுக்கு ஆய்வு செய்து வழங்கிவருகின்றது. 
மேலும் சர்வதேச புவி அறிவியல் மன்றங்களில் அலுவல்முறை பங்கேற்பாளராகவும் இருந்து வருகின்றது.

மேற்கோள்கள்

இந்திய அரசு அமைப்புகள்
இந்திய அறிவியல் நிலையங்கள்